Kuopion jalkapallo (naiset)

Kuopion jalkapallo (naiset)  sisältää naisten Kuopiossa pelaaman jalkapalloilun historiaa.

Naiset kuopiolaisessa jalkapallossa

Naisten jalkapallon pelaamista vastustavista asenteista huolimatta naiset alkoivat Suomessa harrastaa lajia jo 1930-luvulla. Varsinaisesti peli sai lentävän lähdön Mikkelissä 23.8.1970, kun MP:n ja KuPS:n mestaruussarjapelin esiottelussa pelasivat edustuspelaajien vaimot, morsiamet ja tyttöystävät; MP voitti 3-0. Varsinainen kilpailutoiminta alkoi, kun ensimmäinen epävirallinen Suomen mestaruus ratkaistiin cup-kilpailulla 1971. Kilpailuun osallistui 51 joukkuetta. 1972 pelattiin ensimmäinen varsinainen SM-kilpailu. Piireissä pelattiin ensin 16 alkulohkossa, joiden voittajat selvittivät mestarin cupkilpailulla.Rakas jalkapallo - Lautela etc (Sari Tuunainen) s. 237-246

Naisten cupiin 1971 kuopiolaisseuroista osallistuivat KPT ja Elo. Ensimmäisellä kierroksella Elo hävisi JMP:lle 1-0, KPT voitti PK-37:n, KaPa:n, JoKa:n, Honka:n ja hävisi (1-3) vasta välierässä (viides kierros) kilpailun lopulliselle voittajalle HJK:lle.Jalkapallokirja 1972 s. 116-177 1972-73 pelattuihin naisten mestaruuskilpailuihin kuopiolaisseuroista osalliustuivat KPT, Päivärannan Pallo ja Elo. 1972 KPT selviytyi neljännesvälieriin (16 parasta), ja 1973 KPT oli neljän joukkueen lopputurnauksessa toinen. HJK voitti 1972 ja 1973.Jalkapallokirja 1973 s. 145-146 ja JPK 1974 s.153, 155 

Naisilla sarjat alkoivat vuonna 1974, jolloin pelattiin Mestaruussarjaa ja 12-lohkoista Perussarjaa. Mestaruussarja alkoi Suomessa 18.5.1974, jolloin Helsingissä Pallokentällä pelattiin HJK-KPT, 2-0.Jalkapallokirja 1975 s. 353, Helsingin Sanomat 17.5.1974 s.29 ja 20.5.1974 s. 25 70-luvulla naisten pääsarjaa (Mestaruussarja) kuopiolaisseuroista pelasi vain KPT kolmena kautena: 1974 (sijoitus 8., putosi), 1976 (6.) ja 1977 (5-8, putosi). Muina kausina KPT osallistui toiseksi korkeimmalle sarjatasolle eli Perussarjaan. Kuopiolaisseuroista 70-luvulla 2-tasolla pelasi KPT:n lisäksi vain Elo kaudella 1975.Jalkapallokirjat 1975-1980

1980-luvulla naisten valtakunnallisissa sarjoissa pääsarjan nimi vaihtui SM-sarjaksi 1980. Toiseksi korkeimman sarjatason nimi Perussarja muuttui Aluesarjaksi alkaen 1981. Uusi sarjataso, I divisioonsa, muodostettiin SM- ja Aluesarjojen väliin muodostettiin kaudelle 1984. Kuopiolaisjoukkueista 1980-luvulla em. valtakunnallisissa sarjoissa pelasivat KPT (ensin 1980 Aluesarjassa ja 1981-85 SM-sarjassa,1982 alkaen nimellä Koparit; pääsarjassa sijoitukset olivat 1981 ja -82 5-8, 1983-85: 3., 4. ja 10.). Muut Kuopiosta olivat 1986 I divisioonassa pelannut KMP (Kuopion Mimmipallo), 1987 Aluesarjassa KuPK (Kuopion Pallokerho) ja I divisioonassa 1988-89 KMF (Kuopion MimmiFutis).Jalkapallokirjat 1981-1990

1990 SPL siirtää naisten 3-tason sarjat piirien järjestettäviksi. 2-tason sarja on SPL:lle nimeltään joko I divisioona tai Ykkönen 1993-96, kunnes jälkimmäinen vakiintuu nimeksi 1997. SPL:n Kakkoseksi kutsumaa sarjaa pelataan piireissä alkaen 1996. Kuopiolaisseuroista KMF löytyy 90-luvulla SPL:n julkaisuista toiseksi korkeimmalta sarjatasolta vuosina 1990-93 ja 1998-99.Jalkapallokirjat 1991-2000

2000-luvulla naisillekin tuli Liigaksi kutsuttu pääsarja (alkoi 2007). Kakkonen siirtyi piireiltä liiton vastuulle kaudelle 2006, ja piirien vastuulle jäivät muut kuin kolme ylintä sarjatasoa. Kuopiolaisseuroista KMF (nimilyhenteenä esitettiin KMF-Kuopio 2004-2011) pelasi Ykkösessä 2000-02 ja pääsarjassa 2003 alkaen sijojen ollessa 8, 8, 5, 9, 9, 3 ja 3.Jalkapallokirjat 2001-2010

2010-luvulla KMF-Kuopio pelasi sarjoja kahden kauden ajan; oli Liigassa 9. ja 8. Kaudella 2012 sen tilalle tuli Pallokissat (Suomen Palloliitton myönsi KMF:ltä periytyneen sarjapaikan Kuopion Pallokissoille, jonka joukkueeseen oli siirtynyt valtaosa KMF:n kauden 2011 pelaajista.Savon Sanomat 17.1.2012 s. 18) Pallokissat oli pelannut Kakkosta 2011 eli nousi kaksi sarjatasoa kerralla Liigaan 2012, jossa se pelasi 7 kautta sijoituksin: 6, 5, 3, 4, 5, 6 ja 10. KuPS korvasi Pallokissat kaudelle 2019, jolloin KuPS sijoittui viidenneksi. Pallokissojen kakkosjoukkue pelasi Kakkosta 2015-16. Soccer Club Kuopio Futis -98 (KuFu98) pääsi aloittamaan valtakunnan sarjat 2017 suoraan Ykkösessä, josta se putosi 2018 Kakkoseen, missä KuFu pelasi kaudet 2019 ja 2020.Jalkapallokirjat 2011-2021

Jalkapalloilu loppui Pallokissoissa syksyllä 2020, kun seuran tytöt siirtyivät Kuopion Palloseura ry:hyn. Naisten edustusjoukkue oli siirtynyt jo 2018 mukaan KuPS Oy:n toimintaan.Savon Sanomat 10.12.2020 s. B3.

Kaudella 2020 naisten pääsarja oli nimeltään Kansallinen liiga, josta KuPS sai pronssia, KuPS:n kakkosjoukkue pelasi Kolmosessa kaudella 2020. KuPS:n pronssi oli kautta historian kuopiolaisten naisjoukkueiden kuudes mitali pääsarjassa; aiemmat olivat hopea KPT (1973) ja neljä pronssia: Koparit (1983), Kuopion Mimmi Futis (2008 ja 2009) ja Pallokissat (2014). Savon Sanomat 9.11.2020 s. A18, A22

Naisten Suomen cupia on pelattu vuodesta 1981 alkaen. Vuosi 2019 mukaan lukien kuopiolaisseurojen paras saavutus on ollut selviytyminen finaaliin kahdesti: 1983 Koparit hävisi Puotinkylän Valtille (1-4) ja 2012 Pallokissat PK-35 Vantalle (1-2).Jalkapallokirja 2020 s. 354

Naiset palasivat Liigacupia 2007-12. Kuopiolaisjoukkue oli mukana kerran: KMF vuonna 2010, muttei selviytynyt alkulohkosta välieriin.Jalkapallokirjat 2007-2013

Junioreissa tytöt ovat pelanneet Suomen mestaruuksista seuraavasti: A 1988-97, B alkaen 1966 ja C-tytöt alkaen 1987. Vuosi 2019 mukaan lukien kuopiolaisjoukkueet ovat saavuttaneet mestaruuksia B-tytöissä: Kuopion Mimmifutis 2002, KMF-Kuopio 2010 ja Pallokissat 2012 ja 2013.Jalkapallokirja 2020 s. 396

Seuroja, joissa naisjoukkueet ovat pelanneet jalkapalloa
Kuopion Pallo-Toverit (KPT)
Ensimmäinen KPT:n naisten jalkapallo-ottelu on ollut 20.6.1971 Keskuskentällä pelattu KPT – Sapattaret, 2-0. Samana kesänä järjestettiin ensimmäinen valtakunnallinen naisten cup-kilpailu, johon oli ilmoittautunut 51 seuraa. KPT hävisi vasta välierässä jatkoajan jälkeen HJK:lle 1-2. HJK löi finaalissa VPS:n 6-0. Koparimimmejä voitiin siis pitää kolmanneksi parhaana naisjoukkueena Suomessa. Kuopion Pallotoverit, Koparien tarina – Tuovinen s. 211

1985 oli KPT:n viimeinen kausi naisten peleissä, seura putosi SM-sarjasta. Naisten toiminnan ylläpitämiseksi ei löytynyt taloudellisia resursseja. 1986 KPT:läiset pelasivat nimellä Kuopion Mimmipallo (KMP) ja 1987 olivat Aluesarjassa Kuopion Pallokerhon nimen alla. Kuopion Pallotoverit, Koparien tarina – Tuovinen s. 298

KPT saavutuksiksi naisten jalkapallossa jäivät hopean (1973) lisäksi SM-pronssi 1983, jona vuonna KPT oli myös Suomen cupin finaalissa häviten Puotinkylän Valtille Kuopion Pallotoverit, Koparien tarina – Tuovinen s. 296.

Päivärannan Pallo (PäiPa)
Mukana SM-cup -kilpailussa 1972 (häviö KPT:lleKuopion Pallotoverit, Koparien tarina – Tuovinen s. 212) ja 1973 Suomen mestaruuskilpailussa seura jäi alkulohkoon.

Kuopion Elo
Mukana 1973 Suomen mestaruuskilpailussa, jäi alkulohkoon. 1975 pelasi Perussarjassa.

Kuopion Mimmi Pallo (KMP)
Pelasi 1986 I divisioonassa.

Kuopion Pallokerho (KuPK)
Pelasi 1987 Aluesarjassa.

Kuopion MimmiFutis (KMF)

KMF perustettiin 1987. Se tuli mukaan I divisioonaan 1988. SM-tasolla KMF pelasi ensimmäisen kerran 2003. Seuran paras saavutus on SM-pronssi, joita on tullut kahdesti (2008 ja -09). Vuoden 2010 lopussa seurasta erkani KMF-juniorit muodostaakseen oman seuran (ks. Pallokissat), ja jäljelle jäi vain edustusryhmä seuran ainoaksi joukkueeksi. Vuonna 2011 KMF säilytti sarjapaikkansa Naisten Liigassa. Muutama päivä kauden loppumisen jälkeen seuran puheenjohtaja Teppo Berg totesi, että seura on tiensä päässä, eikä nähnyt toimintaedellytyksiä Liigassa jatkamiselle.Savon Sanomat 18.10. 2011

Pallokissat, Kuopio

Seura perustettiin 21.1.2007 nimellä KMF Juniorit ry. 11.10.2010 seuran nimi vaihdettiin nykyiseksi Pallokissat, Kuopio. Pallokissat aloitti edustusjoukkuepelaamisen 2011 Kakkosesta, josta se nousi pelaamalla Ykköseen. Kun KMF oli luopunut sarjapaikastaan, ja suurin osa sen pelaajista oli sitoutunut pelaamaan uudessa seurassa, Pallokissat anoi liigalisenssiä kaudelle 2012 ja sai sen. SPL:n liittohallitus myönsi paikan 19.12.2011 kokouksessaan. Ehtona oli, että Pallokissat ottaa vastatakseen kaikki KMF:n taloudelliset vastuut kahden edellisen vuoden ajalta.Savon Sanomat 20.12. 2011

Pallokissat-seura ajettiin alas alkaen ensin edustusjoukkueesta, joka siirrettiin 21. lokakuuta 2018 sopimuksella KuPS Oy:lle. Sitten juniorijoukkueet ja aikuisten harrastejoukkueiden toiminta siirrettiin (sopimus 9.9.2020) KuPS ry:n osaksi kaudesta 2021 alkaen. .

Soccer Club Kuopio Futis -98 (KuFu98)

Kuopion Palloseura (KuPS)

KuPS aloitti seurana suoraan naisten ylimmältä sarjatasolta vuonna 2019, jolloin pääsarja oli nimeltään Naisten Liiga.Jalkapallokirja 2020

Seurojen pelaaminen sarjoissa

Taulukko kuopiolaisseurojen pelaamisista eri sarjatasoilla. Tiedot sarjatasoista 1974-2020 on esitetty tiettolähteineen edellä.

 Kausi Pääsarja 2-taso 3-taso 4-taso tarkennuksia 1974 KPT          1975   KPT, Elo       1976 KPT          1977KPT     1978   KPT        1979  KPT       1980  KPT        1981 KPT        1982 Koparit         1983 Koparit          1984Koparit          1985 Koparit          1986   KMP        1987  KuPK   1988   KMF        1989         1990   KMF        1991  KMF        1992   KMF        1993   KMF         1994          1995           1996           1997     1998    KMF        1999  KMF        2000  KMF         2001  KMF        2002   KMF        2003 KMF          2004KMF-Kuopio          2005 KMF-Kuopio          2006 KMF-Kuopio          2007 KMF-Kuopio     2008 KMF-Kuopio          2009 KMF-Kuopio        2010KMF-Kuopio          2011 KMF-Kuopio        2012 Pallokissat         2013 Pallokissat          2014Pallokissat          2015 Pallokissat    Pallokissat/2      2016 Pallokissat    Pallokissat/2      2017Pallokissat KuFu98    2018 Pallokissat  KuFu98        2019 KuPS   KuFu98     2020 KuPS   KuFu98 KuPS/2  KausiPääsarja  2-taso  3-taso     4-taso    tarkennuksia

 Lähteet 

 Aiheesta muualla 

Luokka:Kuopion urheilu
Luokka: